rejauldu/bengali-wikipedia huggingface dataset:
মুখোপাধ্যায়, এছাড়াও মুখার্জি, মুখার্জী বা মুখুজ্জে হলো ভারতীয় উপমহাদেশের বঙ্গ অঞ্চল থেকে উদ্ভূত একটি বাঙালি হিন্দু কুলীন ব্রাহ্মণ উপাধি।  উৎপত্তি  সমস্ত মুখোপাধ্যায় ভরদ্বাজ গোত্র বা ঋষি ভরদ্বাজের বংশের অন্তর্গত। মুখার্জিরা কুলীন ব্রাহ্মণ শ্রেণীর অন্তর্গত এবং এদেরকে বাংলা ব্রাহ্মণ সম্প্রদায়ের রাঢ়ী ব্রাহ্মণ গোষ্ঠীরও অংশ হিসেবে শ্রেণীবদ্ধ করা হয়। দক্ষিণ বাংলার অধিকাংশ ব্রাহ্মণের উৎস প্রাচীন কনৌজ (কন্যকুব্জ) শহর থেকে উত্তর ভারতের গাঙ্গেয় সমভূমি পর্যন্ত খুঁজে পাওয়া যায়। এটি ধারণা করা হয় যে ১১শ শতাব্দীতে বাংলার শাসক আদিশূর, কন্যকুব্জ থেকে পাঁচজন ব্রাহ্মণকে এই অঞ্চলে আমন্ত্রণ জানিয়েছিলেন, যারা তাদের উচ্চ মর্যাদার জন্য পরিচিত ছিলেন। এই বৈদিক ব্রাহ্মণদের নয়টি গুণ (পছন্দনীয় বৈশিষ্ট্য) থাকার কথা বলা হয়, যার মধ্যে সমান মর্যাদার বিবাহের উপর জোর দেওয়াও অন্তর্ভুক্ত ছিল। যদিও বাংলায় ব্রাহ্মণ অভিবাসনের প্রথম যাত্রা মৌর্য যুগে শুরু হয়েছিল এবং চন্দ্রগুপ্ত মৌর্যের গুরু হিসেবে বিবেচিত জৈন আচার্য ভদ্রবাহু পুণ্ড্রবর্ধনের ব্রাহ্মণ পরিবারে জন্মগ্রহণ করেছিলেন বলে জানা যায়, তবুও ভারতের অন্যান্য অঞ্চল থেকে, বিশেষ করে প্রাচীন কান্যকুব্জ অঞ্চল থেকে, বাংলায় ব্রাহ্মণদের মাঝারি থেকে বৃহৎ পরিসরে অভিবাসন বৌদ্ধ পাল সাম্রাজ্যের শেষ অংশ এবং হিন্দু সেন রাজবংশের প্রাথমিক অংশে ঘটেছিল। এই অঞ্চলটি রাধা বা রাঢ় ভূমি নামে পরিচিত, যার ফলে ব্রাহ্মণদের এই বংশগুলি রাঢ়ী বা রাঢ়ী ব্রাহ্মণ হিসেবে শ্রেণীবদ্ধ হয়েছে।  ১৯৭০-এর দশক থেকে ১৯৯০-এর দশক পর্যন্ত কয়েক দশক ধরে, পশ্চিমবঙ্গ উচ্চ মাধ্যমিক শিক্ষা বোর্ড সমস্ত বানানের রূপ (মুখার্জি, মুখোপাধ্যায়, মুখার্জী, মুকুন্দ ইত্যাদি) বাধ্যতামূলকভাবে মুখোপাধ্যায়ে পরিবর্তন করেছিল (যেমন বন্দ্যোপাধ্যায়, গাঙ্গুলি ইত্যাদির ক্ষেত্রেও করা হয়েছিল)।  মুখোপাধ্যায় নামের উল্লেখযোগ্য ব্যক্তিবর্গ  থাম্ব|প্রণব মুখোপাধ্যায় - ভারতের ১৩তম রাষ্ট্রপতি   অ    অবনী মুখোপাধ্যায়, ভারতের কমিউনিস্ট পার্টির সহ-প্রতিষ্ঠাতা  অভিজিৎ মুখোপাধ্যায় (জন্ম ১৯৬০), রাজনীতিবিদ  অজয় মুখোপাধ্যায়, ভারতের পশ্চিমবঙ্গের চতুর্থ মুখ্যমন্ত্রী  অরুন্ধতী মুখোপাধ্যায়, অভিনেত্রী  অয়ন মুখোপাধ্যায়, চলচ্চিত্র পরিচালক   আ   আরতি মুখোপাধ্যায়, সংগীতশিল্পী  আশুতোষ মুখোপাধ্যায়, লেখক  আশুতোষ মুখোপাধ্যায় (১৮৬৪–১৯২৪) শিক্ষাবিদ, কলকাতা বিশ্ববিদ্যালয়ের উপাচার্য (১৯০৬–১৯২৪), এবং সাধারণত 'বেঙ্গল টাইগার' নামে পরিচিত।  ক   কাজল মুখার্জি, বলিউড অভিনেত্রী  কল্যাণ মুখার্জি, রাজনীতিবিদ  কল্যাণ মুখোপাধ্যায়, শাস্ত্রীয় সংগীতশিল্পী কমলেশ্বর মুখোপাধ্যায়, চলচ্চিত্র পরিচালক, অভিনেতা কমলিনী মুখার্জি, অভিনেত্রী কেষ্ট মুখার্জী, কৌতুক অভিনেতা  চ  চন্দ্রাণী মুখোপাধ্যায়, সংগীতশিল্পী  জ   জয়দীপ মুখোপাধ্যায়,চলচ্চিত্র পরিচালক  জয়দীপ মুখোপাধ্যায়, প্রাক্তন ভারতীয় টেনিস খেলোয়াড়  জয়দীপ মুখোপাধ্যায়, প্রাক্তন ভারতীয় ক্রিকেটার  জীবন মুখোপাধ্যায়, রাজনীতিবিদ  জয় মুখার্জী, চলচ্চিত্র পরিচালক, অভিনেতা   ত  তানিশা মুখার্জী, অভিনেত্রী তনুজা মুখোপাধ্যায়, মারাঠি অভিনেত্রী  তথাগত মুখোপাধ্যায়, চলচ্চিত্র নির্মাতা  ত্রৈলোক্যনাথ মুখোপাধ্যায়, বাঙালি সাহিত্যিক  দ   দ্বিজেন মুখোপাধ্যায়, রবীন্দ্র সংগীত শিল্পী (১৯২৭-২০১৮)  ধ   ধন গোপাল মুখোপাধ্যায়, বুদ্ধিজীবী,লেখক (১৮৯০-১৯৩৬)  স  সোমনাথ মুখোপাধ্যায় - সাংবাদিক তথা চিত্রশিল্পী (১৯৭৮ - বর্তমান   তথ্যসূত্র   বিষয়শ্রেণী:বাঙালি হিন্দু উপাধি বিষয়শ্রেণী:বাঙালি ব্রাহ্মণদের পদবী বিষয়শ্রেণী:হিন্দু উপাধি বিষয়শ্রেণী:ভারতীয় পদবি বিষয়শ্রেণী:পশ্চিমবঙ্গের সামাজিক গোষ্ঠী বিষয়শ্রেণী:ব্রাহ্মণ সম্প্রদায়
ধোলাবীরা পশ্চিম ভারতের গুজরাত রাজ্যের কচ্ছ জেলার ভাচাউ তালুকের খাদিরবেটের একটি প্রত্নতাত্ত্বিক স্থান, যা এর ১ কিলোমিটার (০.৬২ মাইল) দক্ষিণের একটি গ্রাম থেকে নামকরণ করা হয়। এই গ্রামটি রাধনপুর থেকে ১৬৫ কিমি (১০৩ মাইল) দূরে অবস্থিত। স্থানীয়ভাবে কোটাডা টিম্বা নামেও পরিচিত, এই স্থানে প্রাচীন সিন্ধু সভ্যতা/হরপ্পান শহরের ধ্বংসাবশেষ রয়েছে। ধোলাবীরার অবস্থান কর্কটক্রান্তির অঞ্চলে। এটি পাঁচটি বৃহত্তম হরপ্পান স্থানের মধ্যে একটি এবং সিন্ধু উপত্যকার সভ্যতার অন্তর্ভুক্ত ভারতের সর্বাধিক বিশিষ্ট প্রত্নতাত্ত্বিক স্থান। এটিকে সমকালীন সময়ের নগরগুলির সর্বাধিক স্বতন্ত্র হিসাবে বিবেচনা করা হয়। এটি বৃহৎ কচ্ছের রণের কচ্ছ মরুভূমি বন্যজীবন অভয়ারণ্যের খাদির বেট দ্বীপে অবস্থিত। ৪৭ হেক্টর (১২০ একর) আয়তনের চতুর্ভুজ আকৃতির শহরটি দুটি মৌসুমী স্রোতের মধ্যে অবস্থিত, উত্তরে মনসার এবং দক্ষিণে মনহার। ধারণা করা হয় যে ২৬৫০ খ্রিস্টপূর্ব থেকে শুরু হয় এবং ২১০০ খ্রিস্টপূর্ব পর্যন্ত এটি টিকে ছিল, তবে সাম্প্রতিক গবেষণায় উল্লেখ করা হয় যে ৩৫০০ খ্রিস্টপূর্বাব্দ (প্রাক-হরপ্পান) এটি গঠিত হয় এবং ধারাবাহিক ভাবে ১৮০০ খ্রিস্টপূর্বাব্দ (শেষের হরপ্পান সময়কালের প্রথম দিকের অংশ) অবধি টিকে ছিল।Sengupta, Torsa, et al. (2019). "Did the Harappan settlement of Dholavira (India) collapse during the onset of Meghalayan stage drought?" in Journal of Quaternary Science, First published: 26 December 2019.  এই স্থানটি ১৯৬৭-৬৮ সালে ভারতীয় প্রত্নতাত্ত্বিক জরিপের (এএসআই) জে পি পি জোশির দ্বারা আবিষ্কার করা হয় এবং এটি আটটি বড় হরপ্পান স্থানের মধ্যে পঞ্চম বৃহত্তম। এটিএসআই দ্বারা ১৯৯০ সাল থেকে এটি খনন কারজের কার্যের অধীনে ছিল, যার অভিমত যে "ধোলাবীরা প্রকৃতপক্ষে সিন্ধু সভ্যতার ব্যক্তিত্বকে নতুন মাত্রা যুক্ত করেছে।" এখনও অবধি আবিষ্কৃত অন্যান্য বড় বড় হরপ্পান স্থানগুলি হল - হরপ্পা, মহেঞ্জো-দারো, গানেরিওয়ালা, রাখিগড়ি , কালীবঙ্গান, রূপনগর এবং লোথাল।  তথ্যসূত্র  বহিঃসংযোগ  Excavations at Dholavira in Archaeological Survey of India website Dholavira Pictures by Archaeological Survey of India website Jurassic Park: Forest officials stumble upon priceless discovery near Dholavira; Express news service; 8 Jan 2007; Indian Express Newspaper ASI’s effort to put Dholavira on World Heritage map hits the roadblock; by Hitarth Pandya; 13 Feb 2009; Indian Express Newspaper ASI to take up excavation in Kutch's Khirasara ; by Prashant Rupera, TNN; 2 November 2009; Times of India  বিষয়শ্রেণী:সিন্ধু সভ্যতার প্রধান স্থানগুলি বিষয়শ্রেণী:গুজরাতের প্রত্নতাত্ত্বিক স্থান বিষয়শ্রেণী:ভারতের বিশ্ব ঐতিহ্যবাহী স্থান বিষয়শ্রেণী:ভারতের প্রাক্তন জনবহুল স্থান বিষয়শ্রেণী:সিন্ধু সভ্যতার স্থানগুলি বিষয়শ্রেণী:ভারতের দ্বীপ বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান বিষয়শ্রেণী:খ্রিস্টপূর্ব ২য় সহস্রাব্দে বিলুপ্ত জনবহুল স্থান
কোনার নদ ঝাড়খণ্ড রাজ্যেরের হাজারিবাগ জেলা ও বোকার জেলায় প্রবাহিত একটি নদী। এই নদীর তীরে বোকারো ও গোমতি শহর অবস্থিত।  প্রবাহ হাজারিবাগ জেলার সুলতানপুর গ্রাম উৎপন্ন হয়ে বোকারো জেলায় দামোদর নদে পতিত হয়েছে। এই নদটির প্রধান উপনদী হল সীযানি নদী। এছাড়া নদটির সঙ্গে বোকারও নদীও মিলিত হয়েছে গোমতির কাছে।শেষে কোনার নদ ঝাড়িধির বাজারের কাছে দামোদর নদ এর সঙ্গে যুক্ত হয়েছে। নদীটিতে শুষ্ক মৌসুমে জল প্রায় থাকে না। কিন্তু বর্ষার সময় নদীতে জলের পরিমাণ অস্বাভাবিক ভাবে বেড়ে যায়।  কোনার বাঁধ  এই নদীর উপর নির্মিত হয়েছে কোনার বাঁধ ।বাঁধটি ১৯৫৫ সালে দামোদর ভ্যালি করপোরেশন এর পরিকল্পনায় চারটি বাঁধের মধ্যে এটি দ্বিতীয় বাঁধ হিসাবে নির্মিত হয়।বাঁধটির মোট দৈর্ঘ্য ৪৫৩৫ মিটার ও উচ্চতা ৪৮.৭৭ মিটার।  বোকার ব্যারেজ বোকার বিদ্যুৎ কেন্দ্রটিতে জলের যোগান দেওয়ার জন্য বোকারতে একটি ব্যারেজ নির্মিত হয়েছে। এই ব্যরেজটি বোকার শহরের নিকটই নির্মিত হয়েছে।  তথ্যসূত্র  বিষয়শ্রেণী:ভারতের নদী বিষয়শ্রেণী:ঝাড়খণ্ডের নদী
বিচারপতি মোস্তফা কামাল (৯ মে ১৯৩৩ - ৫ জানুয়ারি ২০১৫)বিচারপতি মোস্তফা কামাল আর নেই, সমকাল, ৬ জানুয়ারি ২০১৫ ছিলেন বাংলাদেশের একজন প্রখ্যাত আইনবিদ এবং ৯ম প্রধান বিচারপতি।   জন্ম ও পারিবারিক পরিচিতি  বিচারপতি মোস্তফা ১৯৩৩ সালের ৯ মে নীলফামারী জেলার ডোমার উপজেলায় জন্ম গ্রহণ করেন৷ তিনি প্রখ্যাত পল্লিগীতি গায়ক আব্বাস উদ্দীনের ছেলে৷ সংগীতশিল্পী নাশিদ কামাল তার মেয়ে। কণ্ঠশিল্পী মুস্তাফা জামান আব্বাসী ও ফেরদৌসী রহমান তার মেজ ভাই ও একমাত্র বোন।গানের সাম্রাজে আব্বাসউদ্দীন পরিবার, বাংলাদেশ প্রতিদিন, ১৪ জুলাই ২০২০   শিক্ষাজীবন  তিনি ছাত্র জীবনে অত্যন্ত মেধাবী ছাত্র ছিলেন৷ তিনি ১৯৪৮ সালে ঢাকা কলেজিয়েট স্কুল থেকে মেট্রিকুলেশন পরীক্ষায় অংশগ্রহণ করে ৭ম স্থান অধিকার করেন এবং জগন্নাথ কলেজ থেকে ১৯৫০ সালে উচ্চ মাধ্যমিক পরীক্ষায় অংশগ্রহণ করে ৫ম স্থান অধিকার করেন৷ পরবর্তীকালে ১৯৫৩ ও ১৯৫৪ সালে তিনি ঢাকা বিশ্ববিদ্যালয় থেকে রাষ্ট্রবিজ্ঞানে প্রথম শ্রেণীতে প্রথম স্থান অধিকার করে বি. এ. (অনার্স) ও এম. এ. ডিগ্রী অর্জন করেন৷ এছাড়া তিনি লন্ডন স্কুল অব ইকোনোমিকস্ এন্ড পলিটিকাল সাইন্স থেকে পলিটিকাল ইকোনোমিকস্ বিষয়ে এম. এস. সি. ডিগ্রী অর্জন করেন এবং ১৯৫৯ সালে লিংকনস্‌-ইন থেকে বার আ্যট ল' ডিগ্রী লাভ করেন৷   কর্মজীবন  বিচারপতি মোস্তফা কামাল বার এ্যাট ল' ডিগ্রি লাভ করে আইনজীবী হিসাবে বাংলাদেশ হাইকোর্টে যোগদান করেন। তিনি হাইকোর্টে বিচারপতি নিযুক্ত হন। সর্বশেষ প্রধান বিচারপতির দায়িত্বপালন শেষে তিনি অবসর গ্রহণ করেন। ১৯৭৯ সালে হাইকোর্টের এবং ১৯৮৯ আপীল বিভাগের বিচারপতি নিযুক্ত হন। দশবছর পর ১৯৯৯ সালের জুন মাসে প্রধান বিচারপতি নিযুক্ত হন। ২০০০ সালের পয়লা জানুয়ারি অবসর গ্রহণ করেন। তিনি আইন কমিশনের চেয়ারম্যানের দায়িত্বও পালন করেন।   রচনাবলী  বিচারপতি মোস্তফা কামালের একটি বই প্রকাশিত হয়। 'আমার কিছু বলা' শীর্ষক বইটি তার স্মৃতিগদ্য।   পুরস্কার ও সম্মাননা   মৃত্যু তিনি ২০১৫ সালের ৫ জানুয়ারি ঢাকার গুলশানে নিজ বাসায় হৃদরোগে আক্রান্ত হয়ে মৃত্যুবরণ করেন।চলে গেলেন সাবেক প্রধান বিচারপতি মোস্তফা কামাল, জাগো নিউজ টুয়েন্টি ফোর ডটকম, ৫ জানুয়ারি ২০১৫   আরো দেখুন   বাংলাদেশ সুপ্রীম কোর্ট  প্রধান বিচারপতি  বাংলাদেশের প্রধান বিচারপতি  বাংলাদেশের প্রধান বিচারপতিবৃন্দের তালিকা  আব্বাসউদ্দীন আহমদ  ফেরদৌসী রহমান   তথ্যসূত্র    বহিঃসংযোগ   বিষয়শ্রেণী:১৯৩৫-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ঢাকা কলেজিয়েট স্কুলের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী বিচারক বিষয়শ্রেণী:বাংলাদেশের প্রধান বিচারপতি বিষয়শ্রেণী:নীলফামারী জেলার ব্যক্তি বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:১৯৩৩-এ জন্ম বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:বাংলাদেশের অ্যাটর্নি জেনারেল বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:আজিমপুর গোরস্থানে সমাধিস্থ বিষয়শ্রেণী:ভারতীয় বংশোদ্ভূত বাংলাদেশী ব্যক্তি বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশী মুসলিম বিষয়শ্রেণী:বাঙালি মুসলিম
কালাই রুটি হলো বাংলাদেশের চাঁপাইনবাবগঞ্জ জেলার বিখ্যাত ও ঐতিহ্যবাহী খাবার। এটি সংরক্ষণযোগ্য খাবার যা মাস কলাই ও আতপ চালের আটা বা ময়দা, লবণ এবং পানি দিয়ে তৈরি করা হয়।   প্রাপ্তিস্থান  বাংলাদেশের চাঁপাইনবাবগঞ্জ জেলায় কালাই রুটি পাওয়া যায়। এই অঞ্চলে মাছ-ভাত-ডালের মতই বহুল প্রচলিত একটি খাবার। শহরের প্রায় সকল জায়গায় চোখে পড়বে কালাই রুটির দোকান। এই জেলা ছাড়াও উত্তরবঙ্গের রাজশাহী, নওগাঁ এবং ঢাকাতেও কালাই রুটি জনপ্রিয় হয়ে উঠছে।   রন্ধনপ্রণালী  থাম্ব|কালাই রুটি তৈরী  প্রথমে মাষকালাই ও আতপ চাল পাটাতে বা যাঁতাতে পিষে আটা বানানো হয়। মেশিনে তৈরী আটা দিয়েও কালাই রুটি বানানো গেলেও পাটায় পিষ্ট আটা দিয়ে কালাই রুটি বানালে স্বাদ বৃদ্ধি পায়। এর সাথে স্বাদমতো লবণ ও প্রয়োজনীয় পরিমাণ পানি মিশিয়ে খামির তৈরী করা হয়। খামির থেকে ছোট বল পরিমাণ আটা নিয়ে গোলাকার করা হয়। এরপর দুই হাতের তালুতে রেখে ঘুরিয়ে ঘুরিয়ে বড় রুটি বানানো হয়। সাধারণত গমের রুটির চেয়ে কালাই রুটি অধিক পুরু এবং বড়। এরপর রুটিটিকে মাটির তাওয়াতে সেঁকে গরম করা হয়। রুটির রঙ বাদামী হয়ে গেলে নামিয়ে নেওয়া হয়।   খাবার পদ্ধতি  বাম|থাম্ব|পরিবেশন কালাই রুটির সাথে সাধারণত বেগুন ভর্তা, শুকনো মরিচ ভর্তা, বট, পেঁয়াজ ভর্তা, মাংস ভুনা ইত্যাদি দিয়ে পরিবেশন করা হয়। এসবের সাথে রুটির টুকরোর ছিড়ে গরম গরম খাওয়া হয়।   মূল্য  কালাই রুটির দাম সাধারণত ২০ থেকে ২৫টাকার মধ্যে হয়। তবে কোন কোন স্থানে বিশেষ কালাই রুটি বানানো হয়, যার মূল্য ৫০ টাকা পর্যন্ত হতে পারে।   সংশ্লিষ্টতা  থাম্ব|বেগুন ভর্তা এবং মুরগির মাংস দিয়ে কালাই রুটি পরিবেশন করা হয়েছে সমাজের অত্যন্ত দরিদ্র শ্রেণীর লোকজন কালাই রুটির ব্যবসার সাথে জড়িত। অধিকাংশ রুটির দোকান মহিলারা পরিচালনা করেন। অধিকাংশ দোকানের পরিবেশ স্বাস্থ্যকর না। তবে বর্তমানে অভিজাত রেস্তোরাগুলোতেও কালাই রুটি বানানো হয়ে থাকে।   পুষ্টিগুণ  মাষকলাইয়ে থাকে প্রোটিন, কার্বোহাইড্রেট, মিনারেল (জিঙ্ক, ফসফরাস, ক্যালসিয়াম) ও অল্প পরিমাণে ফ্যাট আর চালে কার্বোহাইড্রেট, সামান্য প্রোটিন ও ফ্যাট। তবে কলাইয়ের চেয়ে চালে ফ্যাটের পরিমাণ বেশি। চালের এবং মাষকলাইয়ের ময়দার সংমিশ্রণে তৈরি হয় কালাই রুটি। এই রুটিতে যে পরিমাণ মিনারেল থাকে তা শরীরের জন্য খুবই উপকারী। বিশেষ করে কার্বোহাইড্রেট শরীরের গঠন মজবুত ও অতিরিক্ত শক্তি জোগায়। মিনারেলগুলো শরীরের বিপাকক্রিয়া সম্পন্ন করে। এছাড়া কালাই রুটিতে প্রোটিনের পরিমাণ বেশি থাকায় তা শরীরের গঠন মজবুত করে। ডায়াবেটিস রোগীদের ভাতের চেয়ে রুটি খাওয়াই বেশি ভালো। সেক্ষেত্রে কলাই রুটি তাদের জন্য অধিক উপকারী। +নিউট্রিশন ফ্যাক্টআনুমানিকঃপানি৩.৪৭গ্রামশক্তি২৫৪.০৪কিক্যালনাইট্রোজেন০.৬৬গ্রামপ্রোটিন১৩.৫০গ্রামফ্যাট১.৪৭গ্রামচিনি০.৭২গ্রামকার্বোহাইড্রেটকার্বোহাইড্রেট (পার্থক্য)৪৬.৮৫গ্রামফাইবার৮.৮৫গ্রামমিনারেলসঃক্যালসিয়াম৪৫.০৫মিলিগ্রামআইরন৩.৭৫মিলিগ্রামম্যাগনেসিয়াম৩২.২৫মিলিগ্রামফসফরাস৮৭.৭৪মিলিগ্রামপটাশিয়াম৪৩৬.৯৯মিলিগ্রামসোডিয়াম১২.০৯মিলিগ্রামজিঙ্ক০.৮৫মিলিগ্রামকপার০.১২মিলিগ্রামম্যাঙ্গানিজ০.৮৮মিলিগ্রামসেলেনিয়াম৫.৭৬মাইক্রো গ্রামমলিবডেনাম১৮.২৫মাইক্রো গ্রামভিটামিন এবং অন্যান্যঃথায়ামিন০.১২মিলিগ্রামরিবোফ্লাভিন০.০৩মিলিগ্রামনাইয়াসিন১.৩৫মিলিগ্রামভিটামিন বি-৬০.০৬মিলিগ্রামফোলেট, মোট১০.৪১মাইক্রো গ্রাম   তথ্যসূত্র   বিষয়শ্রেণী:রুটি বিষয়শ্রেণী:বাংলাদেশী রন্ধনশৈলী বিষয়শ্রেণী:উত্তরবঙ্গের রন্ধনশৈলী
দৈনিক জনমভূমি () হচ্ছে একটি অসমীয়া ভাষার দৈনিক পত্রিকা। যোরহাটের তুলসী নারায়ণ শরমা রোডে অবস্থিত জনমভূমি গ্রুপ অব পাব্লিকেশন নামের প্রতিষ্ঠান এই দৈনিক পত্রিকাটি প্রকাশ করে।  প্ৰকাশ ১৯৭২ সালে দৈনিক জনমভূমি পত্রিকাটি প্রথম প্রকাশিত হয়।  কনক চন্দর ডেকা এবং দেবেশ্বর শর্মা যৌথভাবে এটা প্রতিষ্ঠা করেছিলেন। প্রথমে পত্রিকাটি কেবল যোরহাট থেকে প্রকাশিত পেয়েছিল। পত্রিকাটির প্রচলন এবং জন প্রিয়তা দেখে বর্তমানে এটা একসাথে তিনিচুকীয়া, যোরহাট এবং গুয়াহাটি থেকে প্রকাশিত হচ্চে।   ধরণ পত্রিকাটি সমগ্র উত্তর পূর্ব ভারতের বিষয়, সাথে ভারতীয় ও অন্তর্জাতিক খবরাদি পরিবেশন করে আসছে। বর্তমানে দৈনিক জনমভূমির ইণ্টারনেট সংস্করণ বেরিয়েছে।  তথ্য সংগ্ৰহ  বহিঃ সংযোগ  আনুষ্ঠানিক ওয়েবসাইট  জন জন জন জন জন
সমীর দেব সরকার একজন ভারতীয় রাজনীতিবিদ এবং খোয়াই বিধানসভা কেন্দ্র থেকে নির্বাচিত ত্রিপুরা বিধানসভার সদস্য ছিলেন।    তার দল ছিল সিপিআই (এম)।   আরো দেখুন    দশরথ দেব  অরুণ কুমার কর   তথ্যসূত্র   বিষয়শ্রেণী:২০১৬-এ মৃত্যু বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:ত্রিপুরা বিধানসভার সদস্য ১৯৮৩-১৯৮৮ বিষয়শ্রেণী:ত্রিপুরা বিধানসভার সদস্য ১৯৯৩-১৯৯৮ বিষয়শ্রেণী:ত্রিপুরা বিধানসভার সদস্য ১৯৯৮-২০০৩ বিষয়শ্রেণী:ত্রিপুরা বিধানসভার সদস্য ২০০৩-২০০৮ বিষয়শ্রেণী:ত্রিপুরা বিধানসভার সদস্য ২০০৮-২০১৩
thumb|গেটবে একাডেমী কনিষ্ঠ মহাবিদ্যালয়ের মুখ্য প্রবেশদ্বার গেটওয়ে একাডেমী জুনিয়র কলেজ বা গেটওয়ে একাডেমী কনিষ্ঠ মহাবিদ্যালয় () ভারত-এর উত্তর পূর্বাঞ্চল-এর রাজ্য আসাম-এর কামরূপ জেলার বাইহাটা চারিআলিতে অবস্থিত একটি উচ্চতর-মাধ্যমিক শ্রেণীর কলেজ।  অঞ্চলটির কয়েকজন অগ্রণী শিক্ষাবিদদের উদ্যোগে ২০০৪ সালে কলা এবং বাণিজ্য শাখার অন্তর্ভুক্তিতে এই কনিষ্ঠ মহাবিদ্যালয়টি প্রতিষ্ঠা করা হয়েছিল। ২০১৭ বর্ষ থেকে মহাবিদ্যালয়টিতে বিজ্ঞান শাখারও সূচনা করা হয়। আসাম উচ্চতর মাধ্যমিক শিক্ষা সংসদ-এর পাঠ্যক্রমের অধীনস্থ এই মহাবিদ্যালয়টি বিভিন্ন দিকে সুনাম অর্জন করে বৃহত্তর বাইহাটা চারিআলি অঞ্চলটির মধ্যে একটি প্রথম সারির কনিষ্ঠ মহাবিদ্যালয় রূপে পরিগণিত হয়েছে।   অবস্থান এবং পরিবহণ  বাইহাটা চালিআলির উত্তর দিকের গোরেশ্বর সংযোগী পথটিতে অবস্থিত কনিষ্ঠ মহাবিদ্যালয়টির গুয়াহাটির জালুকবাড়ি থেকে দূরত্ব প্রায় ৩০ কিলোমিটার। চারিদিকের বেজেরা, দেউদুয়ার, গোপেশ্বর, কমলপুর, রঙিয়া, বিহদিয়া, মুক্তাপুর ইত্যাদি নিকটবর্তী স্থানসমূহ থেকে মহাবিদ্যালয় পর্যন্ত টেম্পো, ম্যাজিক ইত্যাদি ছোট বাহনসমূহ নিয়মিত চলে।   শিক্ষা   উচ্চতর মাধ্যমিক   বিজ্ঞান শাখা (বিষয়সমূহ : পদার্থবিজ্ঞান, রসায়নবিজ্ঞান, গণিত, জীববিজ্ঞান, কম্পিউটারবিজ্ঞান , অসমীয়া, ইংরেজি , বৈকল্পিক ইংরেজি)  কলা শাখা (বিষয়সমূহ : অর্থনীতি, রাজনীতিবিজ্ঞান, দর্শন এবং যুক্তিশিক্ষা, নৃতত্ত্ব, অসমীয়া, ইংরেজি , বৈকল্পিক ইংরেজি)  বাণিজ্য শাখা (বিষয়সমূহ : হিসাববিদ্যা, ব্যবসায় অধ্যয়ন, বেংকিং, অর্থনীতি, অসমীয়া, ইংরেজি , বৈকল্পিক ইংরেজি)   মুখপত্র  মহাবিদ্যালয় থেকে বার্ষিক ভিত্তিতে প্রকাশিত হয় একটি ই-মুখপত্র গেটওবিয়ান।http://gatewian.com/%E0%A6%B8%E0%A6%AE%E0%A7%8D%E0%A6%AA%E0%A6%BE%E0%A6%A6%E0%A6%95%E0%A7%80%E0%A7%9F/ র থেকে প্রাপ্ত। (১৫ ডিসেম্বর, ২০১৮) ২০১৮ বর্ষ থেকে প্রকাশিত হওয়া এটিই আসামের মধ্যে কনিষ্ঠ মহাবিদ্যালয় থেকে স্বতন্ত্রভাবে প্রকাশিত প্রথম ই-মুখপত্র।  এই মুখপত্রটির প্রথমটি সংখ্যার সম্পাদক ছিলেন প্রিয়ম প্রীতম। এই মুখপত্রটির লিংকটি হচ্ছে http://gatewian.com।  তথ্যসূত্র  বিষয়শ্রেণী:আসামের কলেজ
একজন জাপানি অভিনেত্রী এবং মডেল। তার বড় বোন অ্যালিস হিরোশেও একজন জাপানি অভিনেত্রী ও মডেল।  কাজের তালিকা  নাটক   কাসুকান কানোজো (কেটিভি, ২০১৩), আসুকা ইউদুকি  টেক ফাইভ: অরেতাচি ওয়া আই ও নাসুমেরুকা (টিবিএস, ২০২৩), রু সাসাহারা(Girlhood)  গেকির্যুū: ওয়াতাসি ও ওবোয়েতা ইমাসুকা ? (NHK, 2013), তাকাকো মিড হারা (জুনিয়ার মাধ্যমিক বিদ্যালয়)  বিটার ব্লাড : ছায়াকো  দে ছায়কিōনো ওযাকো কেইজি (ফুজি টিভি, ২০১৪), শিনোবু সাহারা  অয়্যাজি নো সেনাকা পর্ব ৩ (টিবিএস, ২০১৪), শিনোবু কোয়িজুমি  টোকিও   নো অলিম্পিক ইয়োন্দা ওতোকো (ফুজি টিভি, ২০১৪), ওয়াদা মেরি মারিকো   গাক্কো নো কাইদান (এনটিভি, ২০১৫), তসুবামে হারুনা   রকমারি অনুষ্ঠান   মুসে না কিমিতো. (বিএস-টিবিএস, ৮ নভেম্বর ২০১২- ১৫ নভেম্বর ২০১২)  মোহায়্যা কামি দানে (ফুজি টিভি, ১৭ এপ্রিল ২০১৩- ১৮ সেপ্টেম্বর ২০১৩)   চলচ্চিত্র   শাজাই নোŌসামো (২০১৩)  হোউকাগো  তাচি: ললিত নানতে (২০১৪)  ক্রোস এক্সপ্লোড (২০১৪), মিয়ে উচিদা  উমিগাচি ডিয়ারী (২০১৫), সুজু আসানো   ব্যবসায়িক  বেনেসে কর্পোরেশন - শিনকেন জেমি কূকোউ কোউজা (২০১২-২০১৩)  |নিপ্পন টেলিগ্রাফ অ্যান্ড টেলিফোন এ কর্পোরেশন - ফ্লেট'স হিকারি নিনেন ওয়ারি (২০১৩)  Ōতসুকা ফুডস - ম্যাচ/ম্যাচ পিংক(২০১৪)  লোট্টে  ঘানা মিল্ক চকলেট (2014-2015)  Koume (2014)  বিজ্ঞাপন   হারুতা ইন্স. - হারুতা ইমেজ গার্ল(২০১৩)  জাপান ফায়ার অ্যান্ড ক্রাইসিস ম্যানেজমেন্ট এসোসিয়েশন - জেনকোকু কাসাই ইয়োব আন্দো (২০১৪-২০১৫)  ৯৩ত৮ অল জাপান হাই স্কুল সক্কার র্টুনামেন্ট (2014)  রেডিও  স্কুল অব লক! - গার্লস লকস! (টোকিও এফএম, ১৪ অক্টোবর  ২০১৩-)  লোট্টে ঘানা প্রেজেন্ট- হিরোসে সুজু নো ক্যারনেশন লেট্টার (টোকিও এফএম, ৬ মে ২০১৪)  হিরোসে সুজু নো অল নাইট নিপ্পন গোল্ড (নিপ্পন্ন ব্রডকাস্টিং সিস্টেম, ২০ মার্চ ২০১৫)  রেডিও নাটক  ভেরি মেরি ক্রিসমাস (টোকিও এফএম, ১৫ ডিসেম্বর ২০১৩), কাইরি সঙ্গীত ভিডিও  তাতসুরো ইয়ামিশিতা - ক্রিসমাস এভে (৩০তম সংস্করণ বার্ষিকী (নভেম্বর ২০, ২০১৩)  আতসুহি - প্রিচিয়াস লাভ (২৯ অক্টোবর, ২০১৪)  নাতাও ইনতি র্যেমি -  ইটাসুকা কিত্তো (৮ এপ্রিল, ২০১৫)  সিডি জ্যাকেট  আই নো উতা বিট্টার সুঈট ট্রাক ২ → মিশ্রণ করেছে কিঊ;indivi+/Ai no Uta J-POP NON STOP MIX 2 → mixed by DJ FUMI★YEAH! (24 December 2014)  ব্যাক নাম্বাযট - "হিরোনেই (২১ জানুয়ারি ২০১৫)  নাওতা ইন্তি রেইমি -  ইতসুকা কিত্তো (৮ এপ্রিল ২০১৫)  ম্যাগাজিন  Seventeen, Shueisha 1967-, as an exclusive model since October 2012  B.L.T., Tokyo News Service 1997-, "Zenzen, Hajimetedesu" (June 2014-)  CM Now, Genkosha 1931-, "Arisuzu" (July/August 2014-)  Grand Jump, Shueisha 1967-, "1 piece" (21 January 2015-)  চিত্রপুস্তক  Hirose Suzu 1st Photobook "Suzu"'' (31 March 2014), Tokyo News Service,   তথ্যসূত্র  বহিঃসংযোগ  অফিসিয়াল এজেন্সি প্রোফাইল            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি চলচ্চিত্র অভিনেত্রী বিষয়শ্রেণী:জাপানি টেলিভিশন অভিনেত্রী বিষয়শ্রেণী:জাপানি নারী মডেল বিষয়শ্রেণী:২১শ শতাব্দীর জাপানি অভিনেত্রী বিষয়শ্রেণী:জাপানি কন্ঠাভিনেত্রী
তিনি বেগ, যিনি দিনিবেগ নামেও পরিচিত, ছিলেন ১৩৪১ থেকে ১৩৪২ সাল পর্যন্ত গোল্ডেন হোর্ডের খান।   জীবনী  অজ বেগ খান এবং তার প্রধান স্ত্রী শেরিতুমঘা খাতুনের উদরে তিনি জন্মগ্রহণ করেছিলেন। তিনি ১৩২৮ সালে হোয়াইট হোর্ডের গভর্নর হিসাবে নিযুক্ত হন। ইবনে বতুতার মতো মুসলিম সূত্র দাবি করেছে যে তিনি ওজবেগের সবচেয়ে পছন্দের পুত্র হিসেবে উত্তরাধিকারী হিসাবে মনোনীত হয়েছেন। ১৩৩০ সালে তার বড় ভাই তিমুরবেকের মৃত্যুর আগ পর্যন্ত তিনি প্রধান উত্তরাধিকারী হননি। এটি ছিল যখন তার এবং তার স্ত্রী মালিকা খাতুনের জন্য গোল্ডেন হোর্ডের কবি কুতুব নিজামীর "খসরু ও শিরিন" অনুবাদ করেছিলেন। তার রাজত্বকালে ভোলহনিয়া লিতুয়ার গ্র্যান্ড ডুচির কাছে হেরে যান। পূর্ব সীমান্তে চাগতাই অভিযানকারীদের বিরুদ্ধে বা জোশিড উলুসের হোয়াইট হোর্ডের বিরুদ্ধে লড়াই করার সময়, সম্ভবত তার ছোট ভাই জনি বেগ তাকে হত্যা করেছিলেন, যিনি ছিলেন রিজেন্ট।   উত্তরাধিকার  তিনি বেগকে সিংহাসনের পক্ষে আরও উপযুক্ত ব্যক্তি হিসাবে ইবনে বতুতা স্বীকার করেছিলেন। তিনি খ্রিস্টানপন্থী হিসেবে বিবেচিত হন এবং দ্বাদশ বেনেডিক্টের কিছু চিঠি পেয়েছিলেন, যাতে তাকে খ্রিস্টধর্মে ধর্মান্তরিত করতে উৎসাহিত করেছিলেন।   বিবাহ  তার কমপক্ষে দুজন স্ত্রী ছিল:   জামিলা মালিকা খাতুন  আনুশিরওয়ান খাতুন (বিবাহ- ১৩৩০/১) - হাসান বুজুর্গের ভাই শেখ আলী জালাইয়ের কন্যা   আধুনিক সংস্কৃতিতে    চলচ্চিত্র    দ্য হোর্ড- ২০১২ সালের এই চলচ্চিত্রে রাশিয়ান অভিনেতা আন্দ্রেই পানিন তার চরিত্রে অভিনয় করেছেন   আরো দেখুন    গোল্ডেন হোর্ডের খানদের তালিকা   তথ্যসূত্র    সূত্র    ডেভিড মরগান, দ্য মঙ্গোলস  বিষয়শ্রেণী:মঙ্গোল সাম্রাজ্যের মুসলিম বিষয়শ্রেণী:১৩৪২-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:১৪শ শতাব্দীর ইউরোপের রাজশাসক
আই অ্যাম আ ফিউজিটিভ ফ্রম আ চেইন গ্যাং () হল মারভিন লেরয় পরিচালিত ১৯৩২ সালের মার্কিন অপরাধ-নাট্য চলচ্চিত্র। ট্রু ডিটেকটিভ সাময়িকীতে ধারাবাহিকভাবে প্রকাশিত রবার্ট এলিয়ট বার্নসের আত্মজীবনীমূলক আই অ্যাম আ ফিউজিটিভ ফ্রম আ জর্জিয়া চেইন গ্যাং অবলম্বনে ছবিটির চিত্রনাট্য রচনা করেছেন হাওয়ার্ড জে. গ্রিন ও ব্রাউন হোমস। এতে প্রধান চরিত্রে অভিনয় করেন পল মুনি।  চলচ্চিত্রটি ১৯৩২ সালের ১০ নভেম্বর মুক্তি পায়। ছবিটি ইতিবাচক সমালোচনা অর্জন করে এবং তিনটি একাডেমি পুরস্কারের মনোনয়ন লাভ করে। ১৯৯১ সালে চলচ্চিত্রটি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।   কুশীলব   পল মুনি - জেমস অ্যালেন  গ্লেন্ডা ফারেল - মারি  হেলেন ভিনসন - হেলেন  নোয়েল ফ্রান্সিস - লিন্ডা  প্রেস্টন ফস্টার - পিট  অ্যালেন জেনকিন্স - বার্নি সাইকেস  বার্টন চার্চিল - বিচারক  এডওয়ার্ড এলিস - বম্বার ওয়েলস  স্যালি ব্লেন - অ্যালিস  লুইস কার্টার - মিসেস অ্যালেন  হেল হ্যামিলটন - রেভারেন্ড অ্যালেন  ডেভিড ল্যান্ডাউ - ওয়ার্ডেন  জ্যাক লারু - অ্যাকারম্যান   পুরস্কার ও মনোনয়ন  একাডেমি পুরস্কার  মনোনীত: শ্রেষ্ঠ চলচ্চিত্র - হ্যাল বি. ওয়ালিস (প্রযোজক)  মনোনীত: শ্রেষ্ঠ অভিনেতা - পল মুনি  মনোনীত: শ্রেষ্ঠ শব্দগ্রহণ - নাথান লেভিনসন  ন্যাশনাল বোর্ড অব রিভিউ পুরস্কার  শ্রেষ্ঠ চলচ্চিত্র - আই অ্যাম ফিউজিটিভ ফ্রম আ চেইন গ্যাং   তথ্যসূত্র    বহিঃসংযোগ             বিষয়শ্রেণী:ইংরেজি ভাষার চলচ্চিত্র বিষয়শ্রেণী:১৯৩২-এর চলচ্চিত্র বিষয়শ্রেণী:১৯৩০-এর দশকের অপরাধ নাট্য চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মারভিন লেরয় পরিচালিত চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:মার্কিন কারাগার নাট্য চলচ্চিত্র বিষয়শ্রেণী:বিচারের অপপ্রয়োগ সম্পর্কে চলচ্চিত্র বিষয়শ্রেণী:শিকাগোর পটভূমিতে চলচ্চিত্র বিষয়শ্রেণী:১৯৩০-এর দশকের ইংরেজি ভাষার চলচ্চিত্র বিষয়শ্রেণী:জর্জিয়ার (মার্কিন অঙ্গরাজ্য) পটভূমিতে চলচ্চিত্র বিষয়শ্রেণী:১৯২০-এর দশকের পটভূমিতে চলচ্চিত্র বিষয়শ্রেণী:১৯৩০-এর দশকের পটভূমিতে চলচ্চিত্র বিষয়শ্রেণী:১৯৩০-এর দশকের মার্কিন চলচ্চিত্র
থাম্ব|ডান|300px|The Wikipedia Village Pump is a forum used to discuss improvements to Wikipedia. থাম্ব|ডান|300px|An Internet forum powered by phpBB থাম্ব|ডান|300px|FUDforum, another Internet forum software package.  একটি ইন্টারনেট ফোরাম বা বার্তা পরিষদ হল একটি অনলাইন আলোচনার সাইট যেখানে লোকেরা কোন একটি বিষয় সম্পর্কে আলোচনা করতে পারে বার্তা পোষ্টিং ব্যবস্থার মাধ্যমে। ফোরাম চ্যাট রুমের থেকে আলাদা কেননা এতে চ্যাট রুমের থেকেও বড় মাপের লেখা, আর্কাইভের সুযোগ ইত্যাদি রয়েছে। এতে আরো আছে ব্যবহারকারীর অ্যাকসেস লেভেল অর্থাৎ ব্যবহারকারী কোন সীমা পর্যন্ত ফোরামের সুবিধা ব্যবহার করতে পারবে। ফোরামের নিয়ন্ত্রণ ব্যবস্থার উপর ভিত্তি করে ব্যবহারকারীর লিখিত কোন বার্তা মডারেটর বা নিয়ন্ত্রক কর্তৃক পরীক্ষিত না হলে সেটা তাৎক্ষণিক প্রকাশ না করারও ব্যবস্থা রয়েছে।  ফোরামের সুনির্দিষ্ট পারিভাষিক ভাষা রয়েছে যেমন কোন একক আলোচনাকে "থ্রেড" বা "টপিক" বলে ডাকা হয়।  আলোচনা ফোরামগুলোর গঠন হয় ট্রি স্ট্রাকচার অর্থাৎ একটির নিচে একটি। একটি ফোরামের অভ্যন্তরে অনেকগুলি উপফোরাম থাকতে পারে যেগুলোতে আবার একাধিক বিষয় বা টপিক থাকতে পারে। একটি ফোরামের টপিকের একাধিক থ্রেথ থাকতে পারে যাতে এক বা একাধিক লোক একে অন্যের লিখিত বার্তার জবাব দিয়ে আলোচনা চালাতে পারে।  ফোরামের সেটিংয়ের উপর ভিত্তি করে কোন ব্যবহারকারী নামহীন, নিবন্ধিত অবস্থায় থাকতে পারে। নিবন্ধন ব্যবস্থায় কোন ব্যবহারকারী নিবন্ধন সম্পন্ন করার পর ফোরামে লগ ইন করতে পারে তারপর ফোরামের ব্যবস্থা অনুযায়ী এবং ব্যবহারকারীকে প্রদত্ত সুবিধা অনুযায়ী বার্তা লিখা শুরু করতে পারে। বেশিরভাগ ফোরামেই পোষ্ট করা লিখা পড়ার জন্য ব্যবহারকারীকে নিবন্ধিত হতে হয় না।   আরও দেখুন   সংবাদবিজ্ঞপ্তি মঞ্চ ব্যবস্থা  ইন্টারনেট   তথ্যসূত্র    বহিঃসংযোগ     বিষয়শ্রেণী:সামাজিক তথ্য প্রক্রিয়াজাতকরণ বিষয়শ্রেণী:গ্রুপওয়্যার বিষয়শ্রেণী:অনলাইন কথোপকথন